CELEX: C2005/031/07
Language: fi
Date: 2005-02-05 00:00:00
Title: Yhteisöjen tuomioistuimen tuomio, (kuudes jaosto) 9 päivänä joulukuuta 2004, asiassa C-219/03: Euroopan yhteisöjen komissio vastaan Espanjan kuningaskunta (Jäsenyysvelvoitteiden noudattamatta jättäminen — Luovutusvoiton verotus)

5.2.2005   
            
            
               FI
            
            
               Euroopan unionin virallinen lehti
            
            
               C 31/3
            
         
      YHTEISÖJEN TUOMIOISTUIMEN TUOMIO,
   (kuudes jaosto)
   9 päivänä joulukuuta 2004,
   asiassa C-219/03: Euroopan yhteisöjen komissio vastaan Espanjan kuningaskunta (1)
   
   (Jäsenyysvelvoitteiden noudattamatta jättäminen - Luovutusvoiton verotus)
   (2005/C 31/07)
   Oikeudenkäyntikieli: espanja
   Asiassa C-219/03, jossa on ollut kyse EY 226 artiklaan perustuvasta jäsenyysvelvoitteiden noudattamatta jättämistä koskevasta kanteesta, joka on nostettu 19.5.2003, Euroopan yhteisöjen komissio (asiamiehinään: M. Diaz-Llanos La Roche ja L. Escobar Guerrero) vastaan Espanjan kuningaskunta (asiamiehenään: L. Fraguas Gadea), yhteisöjen tuomioistuin (kuudes jaosto), toimien kokoonpanossa: jaoston puheenjohtaja A. Borg Barthet sekä tuomarit J.-P. Puissochet (esittelevä tuomari) ja S. von Bahr, julkisasiamies: J. Kokott, kirjaaja: R. Grass, on antanut 9.12.2004 tuomion, jonka tuomiolauselma on seuraava:
   
               1)
            
            
               Espanjan kuningaskunta ei ole noudattanut EY 49 ja EY 56 artiklan ja Euroopan talousalueesta 2.5.1992 tehdyn sopimuksen vastaavien määräysten eli 36 ja 40 artiklan mukaisia velvoitteitaan, kun se on soveltanut 1.1.1997 alkaen ennen 31.12.1994 ostettujen osakkeiden myynnistä saatuihin luovutusvoittoihin verojärjestelmää, joka on epäedullisempi muilla markkinoilla kuin Espanjan säännellyillä markkinoilla pörssinoteerattujen osakkeiden kannalta.
            
         
               2)
            
            
               Espanjan kuningaskunta velvoitetaan korvaamaan oikeudenkäyntikulut.
            
         
      (1)  EUVL C 184, 2.8.2003.